CELEX: E2015P0012
Language: fi
Date: 2015-04-21 00:00:00
Title: EFTAn valvontaviranomaisen 21 päivänä huhtikuuta 2015 Liechtensteinin ruhtinaskuntaa vastaan nostama kanne (Asia E-12/15)

25.6.2015   
            
            
               FI
            
            
               Euroopan unionin virallinen lehti
            
            
               C 209/8
            
         EFTAn valvontaviranomaisen 21 päivänä huhtikuuta 2015 Liechtensteinin ruhtinaskuntaa vastaan nostama kanne
   (Asia E-12/15)
   (2015/C 209/07)
   EFTAn valvontaviranomainen, Rue Belliard 35, 1040 Bryssel, BELGIA, asiamiehinään Markus Schneider ja Marlene Lie Hakkebo, nosti 21 päivänä huhtikuuta 2015 EFTAn tuomioistuimessa kanteen Liechtensteinin ruhtinaskuntaa vastaan.
   EFTAn valvontaviranomainen on pyytänyt EFTAn tuomioistuinta
   
               1.
            
            
               toteamaan, että Liechtensteinin ruhtinaskunta on laiminlyönyt Euroopan talousalueesta tehdyn sopimuksen liitteessä XIX olevan 7a, 7e ja 7i kohdassa tarkoitetun säädöksen (Euroopan parlamentin ja neuvoston direktiivi 2011/83/EU, annettu 25 päivänä lokakuuta 2011, kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta), sellaisena kuin se on mukautettuna sopimuksen pöytäkirjalla 1, sekä ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetun määräajan kuluessa;
            
         
               2.
            
            
               velvoittamaan Islannin korvaamaan oikeudenkäyntikulut.
            
         
      Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kanteessa todetaan, että Liechtensteinin ruhtinaskunta ei ole noudattanut 24 päivään marraskuuta 2014 mennessä EFTAn valvontaviranomaisen antamaa perusteltua lausuntoa. Lausunto koskee sitä, että Liechtensteinin ruhtinaskunta ei ole saattanut osaksi kansallista lainsäädäntöään ETA-sopimuksen liitteessä XIX olevassa 7a, 7e ja 7i kohdassa tarkoitettua, 25 päivänä lokakuuta 2011 annettua, Euroopan parlamentin ja neuvoston direktiiviä 2011/83/EU kuluttajan oikeuksista, neuvoston direktiivin 93/13/ETY ja Euroopan parlamentin ja neuvoston direktiivin 1999/44/EY muuttamisesta sekä neuvoston direktiivin 85/577/ETY ja Euroopan parlamentin ja neuvoston direktiivin 97/7/EY kumoamisesta, jäljempänä ’säädös’, sellaisena kuin se on mukautettuna tämän sopimuksen pöytäkirjalla N:o 1.
            
         
               —
            
            
               EFTAn valvontaviranomainen toteaa, että Liechtenstein on laiminlyönyt säädöksen ja ETA-sopimuksen 7 artiklan mukaiset velvoitteensa jättäessään hyväksymättä säädöksen täytäntöönpanemiseksi tarvittavat toimenpiteet asetetussa määräajassa.